laion/Wikipedia-Exotic huggingface dataset:
אברהם טל (עיתונאי)

אברהם טל (נולד ב-17 באוגוסט 1933) הוא עיתונאי כלכלי ישראלי, חבר הנהלת מערכת הארץ ובעל טור בעיתון עד ל-2006. הגיש וערך את תוכנית הרדיו "שעה קלה על כלכלה" ששודרה בגלי צה"ל בשנים 1977–2001 וערך את כתב העת "ניהול" של המרכז הישראלי לניהול. טל נולד ב-1933 בגרמניה, כחצי שנה לאחר עליית הנאצים לשלטון. בשנת 1936 עלה לארץ ישראל. את לימודיו היסודיים עשה בבית הספר כצנלסון בגבעתיים ובבית הספר יהל"ם שברמת גן (1939–1947), ולאחר מכן למד בבית הספר אהל שם שברמת גן (1947–1951). בצה"ל שירת בחיל מודיעין בין השנים 1951–1953. בשנים 1953–1956 למד לתואר ראשון בכלכלה באוניברסיטה העברית בירושלים, ובשנים 1961–1962 למד לימודי תעודה במינהל ציבורי במחלקה למדע המדינה באותה האוניברסיטה. בשנים 1968–1969 למד מדיניות ציבורית במסגרת קורס חד-שנתי ב"בית הספר למדיניות ציבורית על-שם וודרו וילסון" באוניברסיטת פרינסטון שבניו ג'רזי, ארצות הברית. בשנים 1958–1961 היה מנהל לשכת מבקר המדינה והמשיך לעבוד בלשכה עד 1972. בשנים 1958–1972 כתב עבור עיתון "הארץ" בשם העט "אלי רביב". ב-1972 החל לעבוד כעורך כלכלי בעיתון "הארץ", בעל טור וחבר הנהלת המערכת עד ל-2006. בשנים 1977–2001 היה עורך ומגיש התוכנית "שעה קלה על כלכלה" בתחנת הרדיו גלי צה"ל. בשנים 1977–2003 היה עורך "ניהול - כתב העת של מנהלי ישראל" שיצא לאור על ידי המרכז הישראלי לניהול. אברהם טל (1933-), דף שער בספרייה הלאומית טל, אברהם, באתר העין השביעית, 15 בספטמבר 2010 יהושע קנז (עורך), ספר הארץ: השנה ה-75, ירושלים: שוקן, תשנ"ו 1996, עמ' 139. ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
תאי בטא

תאי בטא (β) הם תאים אנדוקרינים באיי לנגרהנס בלבלב, המייצרים את ההורמון אינסולין. בלבלב של אדם יש כ-109 תאי בטא, המהווים כ-50% מתאי האיים, וכ-1% מתאי הלבלב. במחלת סוכרת מטיפוס 1 תאי בטא נהרסים על ידי מערכת החיסון כתוצאה מפעילות אוטואימונית, הרס הגורם למחסור מוחלט בהורמון אינסולין. במחלת סוכרת מטיפוס 2, הכרוכה בעמידות לאינסולין, תאי בטא מייצרים ומפרישים כמות אינסולין גבוהה מהרגיל, כדי להתגבר על העמידות. דרך נוספת להתגברות על העמידות היא יצירה של תאי בטא נוספים. אולם אחרי מספר שנים מהופעת המחלה יש ירידה בתפקוד תאי בטא וביכולת הפיצוי שלהם, ונוצר מחסור יחסי באינסולין. מאמצים לפתח גישות ריפוי חדשות לשני סוגי הסוכרת מתרכזים בפיתוח דרכים להרבות תאי בטא בתרבית רקמה, או ליצור אותם מתאי גזע במעבדה, במטרה להשתילם בחולים כדי שיחליפו את התאים ההרוסים או הפגועים. כיוון אחר של המחקר מתמקד בדרכים לגרום להתחדשות של תאי בטא בתוך הלבלב, על ידי זירוז מנגנוני ההתחדשות הטבעיים של תאים אלה. תאי אלפא (α) גם נמצאים באיי לנגנהרס בלבלב (כ-20% מהתאים). תאי האלפא מייצרים ומפרישים גלוקגון שגורם לעליית רמת הגלוקוז בדם על ידי פירוק מאגרי גליקוגן. ניתן לומר שלתאי האלפא פעילות הפוכה מזו של תאי הבטא. מדיה וקבצים בנושא תאי בטא בוויקישיתוף תאי ביטא בלבלב, דף שער בספרייה הלאומית ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
יום העצמאות (קזחסטן)

יום העצמאות של קזחסטן (בקזחית: Қазақстан Республикасының Тәуелсіздік күні) הוא חג לאומי קזחי, אשר מתקיים מדי שנה בתאריך 16 בדצמבר. אם 16 בדצמבר נופל על סוף השבוע, החג יתקיים ביום שני שלאחר מכן. ב-16 בדצמבר 1991, 10 ימים לפני התפרקותה הרשמית של ברית המועצות, הסובייט העליון קיבל את "חוק העצמאות" של הרפובליקה של קזחסטן. משכך, קזחסטן הייתה האחרונה מקרב מדינות ברית המועצות לשעבר להכריז על עצמאותה. החג נחגג במשך 2 ימים, 16 ו-17 בדצמבר. באופן מסורתי, מתקיים בערב החג אירוע רשמי בארמון הנשיאות, וכמו כן, קזחים רבים נוהגים להתלבש בבגדים מסורתיים. ואף להקים ולשבת ביורטות (אוהלים מסורתיים), היכן שמוגשים מעדנים מקומיים לרגל החג. בשנת 1996, לרגל שנת העצמאות ה-5 של קזחסטן, התקיים המצעד הצבאי הראשון של צבא קזחסטן. המצעד נערך בכיכר הרפובליקה באלמטי. "Kazakhstan Independence Day | Office Holidays >". www.officeholidays.com (באנגלית). נבדק ב-2017-08-31. "Военные парады в Казахстане за 15 лет "подорожали" в одиннадцать раз". Radiotochka.kz | Новости Казахстана – события, мнения, аналитика. אורכב מ-המקור ב-2017-09-23. נבדק ב-2017-09-22.
כלבים משחקים פוקר

כלבים משחקים פוקר (באנגלית: Dogs Playing Poker) היא סדרה של שמונה עשר ציורים מאת קסיוס מרסלוס קולידג' (Cassius Marcellus Coolidge): הראשון מ-1894, שישה עשר ציורי שמן נוספים שהוזמנו על ידי החברה המסחרית בראון וביגלו (Brown & Bigelow) לקידום מכירת סיגריות החל משנת 1903, וציור נוסף משנת 1910. כל הציורים בסדרה כוללים דמויות כלבים בעלי מראה אנושי, אך תשעת הציורים שבהם הכלבים ישובים סביב שולחן קלפים התפרסמו במיוחד בארצות הברית, ונודעו כדוגמה מובהקת לאמנות קיטש עממית. המבקרת אנט פררה תיארה את ציורי "כלבים משחקים פוקר" כ"צרובים היטב... בתודעה האמריקאית כמייצגי תרבות ההמונים הזולה... בשל הפצה אינסופית על כל הסוגים של מוצרי השיווק." הציור הראשון, "משחק הפוקר" משנת 1894, נמכר ב-18 בנובמבר 2015 בבית המכירות סותבי'ס בניו יורק, בעבור 658,000$.‏ הציור משנת 1894 נקרא "משחק הפוקר" (Poker Game). כותרות הציורים מסדרת בראון וביגלו ונושאיהם הם: A Bachelor's Dog – קולי קורא את הדואר A Bold Bluff – משחק פוקר (במקור נקרא Judge St. Bernard Stands Pat on Nothing) Breach of Promise Suit – עדות בבית המשפט A Friend in Need‏ (1903) – רמאות בפוקר His Station and Four Aces‏ (1903) – פוקר New Year's Eve in Dogville‏ – ריקוד בנשף One to Tie Two to Win – בייסבול Pinched with Four Aces – פוקר, הימורים לא חוקיים Poker Sympathy – פוקר Post Mortem – פוקר, אחווה חברית The Reunion – עישון ושתייה, אחווה חברית Riding the Goat – טקס חניכה לבונים החופשיים Sitting up with a Sick Friend‏ (1905) – פוקר, מגדר Stranger in Camp – פוקר, מחנאות Ten Miles to a Garage – טיולים, תיקון רכב A Waterloo ‏(1906) – פוקר (במקור נקרא Judge St. Bernard Wins on a Bluff) הציור האחרון בסדרה הוא משנת 1910, "Looks Like Four of a Kind" ("נראה כמו רביעייה"). חלק מהקומפוזיציות בסדרת הציורים התבססו על ציורים אחרים של משחקי קלפים, שצוירו על ידי אמנים כמו קאראווג'ו, ז'ורז' דה לה טור ופול סזאן. ב-15 בפברואר 2005, העותקים המקוריים של A Bold Bluff ו-A Waterloo הוצגו למכירה פומבית כזוג, ונמכרו עבור 590,400$. התשלום הגבוה ביותר שניתן לפני כן על ציור של קולידג' היה 74,000$. המכירה של Poker Game בשנת 2015 בעבור 658,000$ היא כיום התשלום הגבוה ביותר על ציור מאת קולידג'. בתרבות הפופולרית זכו הציורים לשפע של התייחסויות. בהם ניתן למנות את הסדרות "רוזאן", "חופשי על הבר", "משפחת סימפסון", "איש משפחה", "מופע שנות ה-70", "אנימניאקס", "ילד פוגש עולם", "הבחורה החדשה", "צווארון לבן" ו"החיים היפים של זאק וקודי", הסרטים "למעלה", "מסביב לעולם בשמונים יום", "לוני טונס: חוזרים לאקשן" ו"רואה החשבון" והמשחקים "יומו של הטנטקל" ו"אינדיאנה ג'ונס ומסע הצלב האחרון". מדיה וקבצים בנושא כלבים משחקים פוקר בוויקישיתוף מהו ציור הכלבים המשחקים פוקר?, באתר אנציקלופדיה אאוריקה James McManus, Play It Close to the Muzzle and Paws on the Table, New York Times, December 3, 2005 Ferrara, Annette (באפריל 2008). "Lucky Dog!". Ten by Ten Magazine. Chicago: Tenfold Media. אורכב מ-המקור ב-27 במרץ 2008. נבדק ב-1 בספטמבר 2006. {{cite web}}: (עזרה) "That Dogs Playing Poker Painting Just Sold for Over $650,000". GQ. "A New York auction offers artistic treats for dog lovers," San Jose Mercury News (Feb 11, 2005). "'Dogs Playing Poker' sell for $590K". Money.com. CNN. 16 בפברואר 2005. נבדק ב-11 בספטמבר 2006. {{cite news}}: (עזרה)
יחסי ארצות הברית – הונגריה

יחסי ארצות הברית–הונגריה, הם היחסים הדו-צדדיים בין שתי המדינות. על פי דו"ח המנהיגות העולמית של ארצות הברית לשנת 2012, 38% מההונגרים מרוצים מההנהגה האמריקנית, כאשר 20% אינם מסכימים ו-42% אינם בטוחים. עד לאחר מלחמת העולם הראשונה הייתה הונגריה חלק מהאימפריה האוסטרו-הונגרית, והיחסים הדיפלומטיים של ארצות הברית עם הונגריה נערכו באמצעות שגריר ארצות הברית לאוסטריה בווינה. לאחר פירוק האימפריה האוסטרו-הונגרית בעקבות התבוסה במלחמת העולם הראשונה, כוננו הונגריה וארצות הברית יחסים בילטרליים באמצעות צירות בבודפשט שהוקמה בשנת 1921, והשגריר האמריקני הראשון בהונגריה (תיאודור ברנטאנו) מונה ב-10 בפברואר 1922. עם פרוץ מלחמת העולם השנייה הדרדרו היחסים בין המדינות, וב-11 בדצמבר 1941 נותקו היחסים בין המדינות בעקבות הכרזת המלחמה בין ארצות הברית לגרמניה הנאצית, וב-13 בדצמבר הכריזה הונגריה מלחמה על ארצות הברית. לאחר המלחמה חודשו היחסים בין המדינות, ובדצמבר 1945 נפתחה מחדש שגרירות ארצות הברית בבודפשט. לאחר ההשתלטות הקומוניסטית על הונגריה בשנים 1947–1948, היחסים עם הונגריה הלכו והתדרדרו על ידי הלאמת רכוש פרטי של אזרחים אמריקנים, וטיפול בלתי מקובל בהם, כמו גם הגבלות על פעולות הצירות האמריקנית. לאחר דיכוי המרד ההונגרי בשנת 1956 התדרדרו עוד יותר היחסים, אולם, בשנת 1966 נחנך עידן של שיפור היחסים, ובשנת 1972 נחתם כנס קונסולרי שנועד לספק הגנה קונסולרית לאזרחי ארצות הברית בהונגריה. בשנת 1973 הושג הסכם דו-צדדי במסגרתו יישבה הונגריה את הטענות הלאומיות של אזרחי ארצות הברית. ב-6 בינואר 1978 החזירה ארצות הברית את הכתר הקדוש של הונגריה, אשר נשמר על ידי ארצות הברית מאז תום מלחמת העולם השנייה, והאירוע הזה סימל את תחילת היחסים המצוינים בין שתי המדינות. הסכם סחר דו-צדדי בין המדינות נחתם בשנת 1978, והורחבו חילופי התרבות והמדעים. כשהונגריה החלה להתרחק מהגוש הסובייטי, ארצות הברית הציעה סיוע ומומחיות כדי לסייע בהקמת חוקה, מערכת פוליטית דמוקרטית ותוכנית לשוק וכלכלה חופשית. בין השנים 1989–1993, חוק התמיכה בדמוקרטיות במזרח אירופה (SEED) סיפק יותר מ-136 מיליון דולר עבור ארגון הכלכלה מחדש ופיתוח של המגזר הפרטי. הקרן ההונגרית-אמריקנית לארגונים הציעה הלוואות, הון עצמי וסיוע טכני לקידום הפיתוח של המגזר הפרטי. ממשלת ארצות הברית סיפקה סיוע כספי ומומחים לפיתוח מוסדות מודרניים ומערביים בתחומי מדיניות רבים, כולל ביטחון לאומי, אכיפת חוק, תקשורת חופשית, תקנות איכות הסביבה, חינוך וטיפול רפואי. להשקעה האמריקנית הישירה יש השפעה ישירה וחיובית על הכלכלה ההונגרית ועל המשך היחסים הדו-צדדיים הטובים. כאשר הונגריה הצטרפה לנאט"ו באפריל 1999, היא הפכה לבעלת ברית רשמית של ארצות הברית. מהלך זה נתמך באופן עקבי על ידי הקהילה ההונגרית-אמריקאית, המונה 1.5 מיליון איש. ממשלת ארצות הברית תמכה בהצטרפות הונגריה לאיחוד האירופי בשנת 2004, וממשיכה לעבוד עם הונגריה כשותפה מוערכת ביחסים הטרנס-אטלנטיים. בשנת 2008 הצטרפה הונגריה לתוכנית ויתור על ויזה. ארצות הברית מחזיקה בהונגריה שגרירות בבודפשט. מאידך, הונגריה מחזיקה בארצות הברית שגרירות בוושינגטון די. סי. ו-17 קונסוליות בבוסטון, שיקגו, קליבלנד, דנוור, הונולולו, יוסטון, לוס אנג'לס, מיאמי, מיניאפוליס, ניו אורלינס, ניו יורק, סקרמנטו, סולט לייק סיטי, סן פרנסיסקו, סיאטל, סנט לואיס וטמפה. מדיה וקבצים בנושא יחסי ארצות הברית – הונגריה בוויקישיתוף דו"ח המנהיגות העולמית של ארצות הברית - 2012 אתר על יחסי מדינות
מפלגת הנשים הלאומית הטורקית

מפלגת הנשים הלאומית הטורקית (בטורקית: Türkiye Ulusal Kadınlar Partisi ובראשי תיבות TUKP) הייתה מפלגה טורקית שהייתה פעילה בין השנים 1972 ל-1980. המפלגה נוסדה ב-17 בנובמבר 1972 על ידי מיבֶּגֵ'ל גֶקטוּנָה (Mübeccel Göktuna) באיסטנבול. בשנת השבעים ההשתתפות של נשים בפוליטיקה הטורקית הייתה נמוכה מאוד. למשל, בבחירות ב-1969 היו רק חמש חברות פרלמנט מתוך 450 מושבים בבית התחתון של הפרלמנט. מטרת המפלגה הייתה להגדיל את השתתפותן של נשים בפוליטיקה. המפלגה התמודדה עם מחסומים משפטיים. על מנת להשתתף בבחירות, היה עליה להקים 15 סניפים במחוזות שונים בטורקיה. המפלגה לא הצליחה לעמוד ביעד זה. אולם, לפני שהנציגות התמודדו עם דרישות החוק, הופסקה הפעילות הפרלמנטרית בטורקיה כתוצאה מההפיכה הצבאית השלישית ב-1980 שהוביל קנן אוורן. ב-16 בספטמבר 1981 המפלגה נסגרה (כמו כל שאר המפלגות) על ידי השלטון הצבאי, אך שלא כמו מפלגות אחרות, היא לא חזרה לפעול עם חזרת השלטון הדמוקרטי למדינה ב-1983. בחודש יוני 2014, פעילות לזכויות נשים (בראשות בנאל יזגאן) הגישו עתירה למשרד הפנים בבקשה להקים מפלגת נשים חדשה, מפלגת הנשים (Kadın Partisi) ולרשמה כמפלגה פוליטית. [1] עיתון הורייט (בטורקית) "Turkey's Women's Party demands equal representation". DailySabah. Turkey’s first ‘women’s party’ to be established, Hürriyet Daily News (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מפלגת הנשים הלאומית הטורקית".
משטרת פינלנד

משטרת פינלנד (בפינית: Suomen Poliisi, בשוודית: Polisen) היא גוף משטרה עיקרי המהווה רשות ממשלתית לאכיפת החוק בפינלנד. משטרת פינלנד כפופה למשרד הפנים וכוללת את מועצת המשטרה הלאומית (בפינית: Poliisihallitus, בשוודית: Polisstyrelsen), שתי יחידות שיטור לאומיות ו־11 תחנות משטרה מקומיות. ב־1 באוקטובר 2003, חוק הסדר הציבורי נכנס לתוקף ובמסגרתו עוגנו סדרי חוק ותקנים בנושא שמירת הסדר הציבורי בפינלנד. סמל המשטרה הרשמי מורכב מסמל האריה הפיני כשהוא ממוקם על נדנו של חרב פיפיות. ראש המשטרה הפינית הוא ספו קולמאינן שמחליף את מיקו פאאטרו שכיהן כראש המשטרה בשנים 2008–2015. Nuorempi konstaapeli Vanhempi konstaapeli Ylikonstaapeli Komisario Ylikomisario Poliisitarkastaja Apulais-poliisipäällikkö Poliisiylitarkastaja Poliisipäällikkö Poliisijohtaja Poliisiylijohtaja גלוק 17 הקלר וקוך MP5 הקלר וקוך G36C שוקר X26 FN 303 מקל תרסיס פלפל אזיקים פנס ושריון כבד הרכב הנפוץ ביותר של המשטרה בפינלנד הוא פולקסווגן טרנספורטר, בדרך כלל עם 2.5 מנועי דיזל. המשטרה הצבאית (sotilaspoliisi). בשל האופי הדו-לשוני של המדינה, בצד ימין של הרכב נכתב בשפה פינית (POLIISI), בצד השמאלי נכתב בשפה שוודית (POLIS). פורד פוקוס (ניידות משטרה לא מסומנות) טויוטה קורולה (ניידות משטרה לא מסומנות) פורד מונדיאו סקודה אוקטביה (הוחלפה בדגמי פולקסווגן פאסאט) טויוטה אוונסיס פולקסווגן טרנספורטר מרצדס-בנץ ספרינטר (משמש לפיזור הפגנות) מרצדס CLS וולוו V70 פורד פוקוס ST אופנועי המשטרה הם בדרך כלל מדגמי ב. מ. וו K1200 RS או ימאהה FJR 1300. כמו גם דגמי ימאהה YZF1000R Thunderace וימאהה YZF-R1. המשטרה הפינית מפעילה גם אופנועי שלג, אופנועי ים וסירות. למשטרת הלסינקי יש גם יחידת פרשים.  מדיה וקבצים בנושא משטרת פינלנד בוויקישיתוף אתר האינטרנט הרשמי של משטרת פינלנד משטרת פינלנד, ברשת החברתית פייסבוק משטרת פינלנד, ברשת החברתית אקס (טוויטר) משטרת פינלנד, ברשת החברתית אינסטגרם משטרת פינלנד, סרטונים בערוץ היוטיוב ערוץ היוטיוב הרשמי Poliisi - Organisation Public Order Act Retrieved 19 May 2007 [1] Retrieved 13 April 2013 [2] Retrieved 26 March 2014 [3] Retrieved 26 March 2014
ויקיפדיה הליטאית

ויקיפדיה הליטאית (בליטאית: Lietuviškoji Vikipedija) היא הגרסה בשפה הליטאית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה. זוהי גם אנציקלופדיית הרשת הגדולה ביותר בשפה הליטאית. נכון ל-22 בספטמבר 2024 ישנם בוויקיפדיה הליטאית 219,157 ערכים ו-311 משתמשים פעילים. ויקיפדיה הליטאית נוצרה והחלה לפעול בשנת 2003. עם זאת, הזינוק הראשון במספר הערכים החל רק בשנת 2004, כאשר ב-14 בדצמבר 2005 נכתב הערך ה-10,000. 20 בפברואר 2003 - מושקת ויקיפדיה הליטאית 14 באוקטובר 2004 - נכתב הערך ה-1,000 - Vorai 14 בדצמבר 2005 - נכתב הערך ה-10,000 - Plėšrusis vėlyvis 4 בספטמבר 2006 - נכתב הערך ה-30,000 - Vykintas 1 באוגוסט 2007 - נכתב הערך ה-50,000 - Azandė 18 בינואר 2010 - נכתב הערך ה-100,000 - Daugailių II piliakalnis 14 באפריל 2012 - נכתב הערך ה-150,000 - Vormsis נכון לפברואר 2024, ויקיפדיה הליטאית כוללת כ-215,000 ערכים. לוגו ויקיפדיה הליטאית סמליל מיוחד לציון חגיגות הגעה ל-100,000 ערכים, 2010 מדיה וקבצים בנושא ויקיפדיה הליטאית בוויקישיתוף אתר האינטרנט הרשמי של ויקיפדיה הליטאית (בליטאית) גרף התפתחות של ויקיפדיה הליטאית לאורך השנים All Wikipedias ordered by number of articles. גרף התפתחות של ויקיפדיה הליטאית לאורך השנים גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
מחלקת המשטרה של האימפריה הרוסית

מחלקת המשטרה של האימפריה הרוסית (ברוסית: Департамента полиции Российской империи) או בפשטות מחלקת המשטרה (ברוסית: Департамент полиции) היה גוף אכיפת החוק העיקרי של האימפריה הרוסית. היה כפוף למשרד הפנים והפעיל את כל גופי המשטרה העירוניים במדינה. בראש המחלקה עמד מנהל מחלקת המשטרה, שהיה אחראי לניהול כל הגופים הכפופים למחלקת המשטרה. המחלקה הייתה שירות המשטרה המרכזי באימפריה הרוסית והפעילה שלל מחלקות ייעודיות כולל יחידת הבילוש והמדור המיוחד. מחלקת המשטרה הוקמה באוגוסט 1880 כיורשת למחלקה השלישית כחלק ממשרד הפנים הקיסרי. תחילה נקראה המחלקה בשם מחלקת משטרת המדינה (ברוסית: Департамент государственной полиции), מאוגוסט 1880 ועד 18 בפברואר 1883. עם הקמתה הוטלו עליה עבודות בילוש, שירותי כיבוי והוכפפו אליה גם גופי האוכרנה. לאחר מהפכת פברואר המחלקה פורקה על פי צו של הממשלה הזמנית מה-10 במרץ 1917. במקום מחלקת המשטרה שפורקה הוקם המינהל הזמני לענייני משטרת הציבור ולאבטחת ביטחון הרכוש והאזרחים (Временное Управление по делам общественной полиции и по обеспечению личной и имущественной безопасности граждан) שב-19 ביוני אותה שנה שינתה את שמה למינהל הראשי לענייני מיליציה ולאבטחת ביטחון הרכוש והאזרחים (Главное Управление по делам милиции и по обеспечению личной и имущественной безопасности граждан), שהתקיים בפועל עד לפרוץ מהפכת אוקטובר ופורק סופית ב-25 באוקטובר 1917. בראש המחלקה עמד מנהל מחלקת המשטרה (Директор Департамент полиции, ברוסית), שהיה ממונה לתפקיד על ידי שר הפנים של רוסיה ומפוטר על ידו. היה אחראי לניהול המחלקה והגופים הכפופים אליה. המחלקה השלישית בלשכת הוד מעלת הקיסר סרגיי זובאטוב אוכרנה ערך זה הוא קצרמר בנושא האימפריה הרוסית. אתם מוזמנים לתרום לוויקיפדיה ולהרחיב אותו.
רכס ליזארד

רכס ליזארד (באנגלית: Lizard Range) הוא רכס הרים דרומית מזרחית לעיירה פרני, בהרי הרוקי הקנדיים, בשטח פרובינציית קולומביה הבריטית שבקנדה. ברכס מצויים חלקים מהפארק הפרובינציאלי הר פרני, ואתר הנופש האלפיני פרני. הרכס מהווה חלק מרכס קרואוזנסט. הרכס ממוקם מצפון לנהר קוטניי ולעמק שבר הרי הרוקי, מדרום לנחל ליזארד, ממערב לנהר אלק, וממזרח לנהר בול. שיא גובהו של הרכס - 2,360 מטרים מעל פני הים. אורכו 44 קילומטרים, ורוחבו 31 קילומטרים.  שטח הרכס - 800 קמ"ר. רכס ליזארד באתר peakbagger תצלום לוויין של רכס ליזארד נתוני מזג אוויר עדכניים לרכס ליזארד סטטיסטיקות מזג אוויר לרכס ליזארד רכס ליזארד באתר מגזין הסקי של קנדה אתרי סקי ברכס ליזארד נתונים גאוגרפיים
גוטשלק

גוֹטשַלק (Gottschlak) הוא שם משפחה ושם פרטי גרמני, שפירושו "עבד האל". האם התכוונתם ל... אישים ששם משפחתם גוטשלק: אודי גוטשלק – שחקן, בדרן ואמן סטנד-אפ ישראלי, חבר הצמד "אודי ואביעד" אלפרד גוטשאלק – רב רפורמי נשיא ההיברו יוניון קולג' אלפרד גוטשאלק – ביוכימאי גרמני יעקב גוטשלק – מתרגם ישראלי רודולף גוטשלק – עורך דין חיפאי
רכס קרואוזנסט

רכס קרואוזנסט (באנגלית: Crowsnest Range; מילולית: קן עורבים) הוא רכס הרים בהרי הרוקי הקנדיים, בדרום מערב פרובינציית אלברטה בדרום-מזרח פרובינציית קולומביה הבריטית שבקנדה. הרכס ממוקם מדרום למעבר קרואוזנסט המפריד בין הרכס לבין רכס היי רוק. רכס קרואוזנסט מהווה חלק מהרכסים הקונטיננטליים של הרי הרוקי הקנדיים. תת-רכסים של רכס זה הם (מצפון לדרום): רכס ליזארד, רכס טיילור, רכס פלטהד, ורכס בליירמור. שטחו של רכס קרואוזנסט הוא 2,694 קמ"ר, אורכו (מדרום לצפון): 64 ק"מ ורוחבו 104 ק"מ. הפסגה הגבוהה ביותר ברכס היא הר פטולמי (הר תלמי) שגובהו 2,812 מטרים מעל פני הים. פסגות עיקריות ברכס הן: הר פטולומי - 2,812 מטרים הר קרואוזנסט - 2,785 מטרים הר סבן סיסטרז - 2,591 מטרים הר ברודווד - 2,430 מטרים הר ליזרד - 2,373 מטרים הסברה המקובלת למקור שמו של ההר היא, שג'ורג' מ. דוסון, סוקר של מחלקת הסקר הגאולוגי של קנדה בין השנים 1883–1884 ציין כאשר חקר את האזור, כי האינדיאנים משבט הקרי קראו למעבר ההרים הסמוך, להר ולנהר הסמוך על שם העורבים הרבים שקיננו באזור. הראשונים על ההר קראוזנסט ברכס היו תום וילסון (Tom Wilson) ומדרכי טיפוס ההרים השווייצרים כריסטיאן האסלר (Christian Hasler) ופרידריך מישל (Friedrich Michel), ב-28 ביולי 1904. משלחת זו הגיעה לאזור מטעמו של אדוארד וימפר (Edward Whymper) אשר סקר את אזור מעבר קרואוזנסט בשנים 1903 ו-1904 כמסלול אפשרי עבור הרכבת הקנדית פסיפית. המשלחת הייתה אמורה למפות את אזור ההר ולמצוא מסלולי מעבר באזור, והם החליטו לטפס על פסגת ההר ביוזמתם. לפי גרסה אחת, למחרת הטיפוס טילגרפו המטפסים הודעה על כך לוימפר ובישרו לו כי הם נטעו דגל על פסגת ההר. וימפר זעם כיוון שרצה להיות הראשון שהגיע לפסגה. לפי גרסה אחרת, וימפר נותר במעבר מאחר שהיה שיכור. דייב בירל, 50 Roadside Panoramas in the Canadian Rockies, עמ' 141 רכס קרואוזנסט באתר peakbagger מידע למטפסים על הרכס באתר summitpost הר קרואוזנסט באתר peakfinder נתוני מזג אוויר עדכניים להרי הרכס מידע גאוגרפי על הרכס היסטוריה של רכס קרואוזנסט דייב בירל, 50 פנורמות של הרי הרוקי (ראו "לקריאה נוספת"), עמ' 141 Flag on Crows Nest Mountain
קרואוזנסט

האם התכוונתם ל... רכס קרואוזנסט – רכס הרים בהרי הרוקי הקנדיים הר קרואוזנסט – הר ברכס קרואוזנסט מעבר קרואוזנסט – מעבר הרים בסמוך לרכס קרואוזנסט קרואוזנסט (נהר) – נהר בסמוך לרכס קרואוזנסט קרואוזנסט (עיירה) – עיירה בפרובינציית אלברטה הכביש המהיר קרואוזנסט - מקטע מהכביש המהיר 3 של אלברטה קרואוז נסט
סולמית סתומה

סולמית סתומה (שם מדעי: Epitonium lamellosum) הוא מין חילזון ימי טורף בסוג סולמית (אפיטוניום) שבמשפחת Epitoniidae (סולמיים, אפיטוניים). חילזון זה נפוץ בים התיכון וניתן למצאו גם בחופי ישראל. הקונכייה שלו נחשבת ליפה ומרשימה, וגודלה כ-30 מילימטר. צבע הקונכייה הוא לבן עד קרם בהיר. צורתה מגדלית סלילית ופיתוליה תפוחים ועגולים, ואינם חופפים. לאורך ציר הפיתול משובצות במרווחים אחידים טבעות לבנות (מעין צלעות מעגליות) העוטפות את פיתולי הקונכייה ומחזקות אותה. צלעות טבעתיות אלה מאפיינים את המשפחה והעניקו לה את שמה העממי: ונטלטרפ - Wentletrap, בגרמנית: wendeltreppe, שפירושו "מדרגות לולייניות" או "מדרגות ספירליות". גם השם העברי "סולמית" מקורו בטבעות אלה המזכירות שלבים של סולם ספירלי המתפתל לאורך הקונכייה. מדיה וקבצים בנושא סולמית סתומה בוויקישיתוף סולמית סתומה, באתר ITIS (באנגלית) סולמית סתומה, באתר GBIF (באנגלית) ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
הר פרני

הר פרני (באנגלית: Mount Fernie) הוא הר שגובהו 2,210 מטרים, בהרי הרוקי הקנדיים, צפונית מערבית לעיירה פרני, בפרובינציית קולומביה הבריטית שבקנדה. ההר מהווה אתר טיפוס וטיול, וסביבו מסלולי הליכה. הר נמצא בסמוך לפארק הפרובינציאלי הר פרני. ההר נקרא על שם ויליאם פרני (William Fernie) אשר יזם כריית פחם באזור עמק אלק. העיירה הסמוכה פרני נקראת אף היא על שמו. הר פרני באתר ממשלת קולומביה הבריטית מידע על הר פרני באתר peakfinder מידע על הפארק הפרובינציאלי הר פרני מסלולי הליכה על הר פרני באתר alltrails מסלולי רכיבה בפארק הפרובינציאלי הר פרני באתר trailforks מידע למטיילים על הר פרני באתר gocampingbc מידע על הר פרני (אורכב 10.12.2017 בארכיון Wayback Machine) באתר trailpeak תחזית מזג אוויר למטפסים על הר פרני (לפי גבהים) תחזית מזג אוויר עדכנית להר פרני סטטיסטיקות מזג אוויר להר פרני מידע היסטורי וגאוגרפי
כד קטן

כַּד קָטָן הוא שיר לחג החנוכה שכתב אהרן אשמן, והולחן על ידי יואל ולבה. השיר מספר את סיפור נס פך השמן שהתרחש לאחר שחרור בית המקדש השני במרד החשמונאים, כיצד "כד קטן", פך (כלי קיבול קטן לנוזלים) של שמן טהור, שכמותו אמורה הייתה להספיק להדלקת המנורה למשך יום אחד הספיק לשמונה ימים. השיר פורסם לראשונה בשנת 1948, בתוך חוברת שירים לילדים. במשך השנים הוקלטו לו ביצועים רבים והוא הפך לאחד מסמלי חג החנוכה. פעמים כאשר השיר מושר על ידי ילדים נשמע שיבוש במילים "שמונה ימים שמנו נתן", שתי המלים "שמנו נתן" – סמוכות מאוד זו לזו מבחינה ריתמית ולא אחת הן בלתי מובנות לילדים, שמבטאים במקומם צלילים ומילים קרובות למה ששמעו כמו: "שמונה ימים שם נונתן", "שמונה ימים שם יונתן". "כד קטן" באתר בית לזמר העברי מילות השיר "כד קטן" והאזנה לו באתר זמרשת פך שמן ופח שמן – האקדמיה ללשון העברית שירי חנוכה: בימים ההם בזמן הזה, היסטוריום: רגע היסטורי למורים ותלמידים, המרכז ללימודי רוח בספרייה הלאומית מידע על כד קטן בקטלוג הספרייה הלאומית תלמוד בבלי, מסכת שבת, דף כ"א, עמוד ב'  "ספר שירים ומנגינות לגני ילדים ולבתי ספר [קובץ ראשון]", קרית ספר, תש"ח, עמוד 29 על שיבושים בשירי עם בכלל ושירי חנוכה בפרט, יוסף ספיבק, הגיגי גבעה, א', תשנ"ג
יחסי פולין–צ'כיה

יחסי פולין–צ'כיה הם היחסים הדו-צדדיים בין שתי המדינות. שתי המדינות חברות הן באיחוד האירופי אליו הצטרפו ב-1 במאי 2004, והן בנאט"ו, אליה הצטרפו ב-12 במרץ 1999. שתי המדינות גם חולקות גבול משותף עם סלובקיה והונגריה והן חברות בקבוצת וישגראד, אשר מהווה כוח אזורי חשוב במרכז אירופה. שתי המדינות חולקות גבול משותף לאורך 796 ק"מ, אשר ניתן לחצות אותו ללא דרכון, בעקבות אמנת שנגן. בשנת 2010 סקר שנערך על ידי CVVM בצ'כיה, דירג את היחסים עם פולין במקום השני אחרי סלובקיה, מתוך 13 מדינות, עם 92% מהנסקרים שאמרו שדעתם היא חיובית או אפילו חיובית ביותר על יחסי המדינות. שתי המדינות הוקמו לאחר מלחמת העולם הראשונה, אולם היה קיים בין המדינות סכסוך על אזור צ'שין שנותר בידי צ'כוסלובקיה, ובשנת 1938 מיהרה פולין לספח את האזור לאחר הסכם מינכן. במהלך מלחמת העולם השנייה נכבשו שתי המדינות על ידי גרמניה הנאצית, והן שוחררו בשנת 1945 על ידי כוחות הצבא האדום. עד מהרה הקימה ברית המועצות ממשלות קומוניסטיות בשתי המדינות, והן אף הצטרפו לברית ורשה בשנת 1955. בשנת 1968 התרחשו בצ'כוסלובקיה אירועי האביב של פראג, ובעקבות כך פלשו אליה כוחות ברית ורשה, ובכלל זה פולין, וחיזקו את הכוחות הקומוניסטיים במדינה. בשנת 1989 פרצו אירועי סתיו העמים שהובילו לנפילת המשטרים הקומוניסטיים בפולין ובצ'כוסלובקיה (מהפכת הקטיפה), ובסופו של דבר הביאו לקריסת ברית המועצות. בינואר 1993 התפצלה צ'כוסלובקיה לצ'כיה וסלובקיה, ועד מהרה כוננו שתי המדינות יחסים דיפלומטיים עם פולין. כיום שתי המדינות מקיימות יחסים דיפלומטיים מלאים, והם חברות באיחוד האירופי, בנאט"ו, ובקבוצת וישגראד. פולין מחזיקה בצ'כיה שגרירות בפראג ו-2 קונסוליות בברנו ובאוסטרבה. מאידך, צ'כיה מחזיקה בפולין שגרירות בוורשה ו-5 קונסוליות בבידגושץ', צ'נסטוחובה, לודז', פוזנן וורוצלב. שגרירות צ'כיה בוורשא שגרירות פולין בפראג הקונסוליה של פולין באוסטרבה מדיה וקבצים בנושא יחסי פולין–צ'כיה בוויקישיתוף אתר על יחסי מדינות